Kjørte på rødt - lammet togtrafikken
- Det var en av de dagene da alt skjedde på en gang, sier pressevakt Erik Lødding i NSB til VG. Flere tusen passasjerer ble rammet av NSBs marerittettermiddag, og tog som skulle brukt 10 minutter på sin tur ut av Oslo, ble opp til to timer forsinket.- Det spiller ikke noen rolle om vedkommende kjører noen centimeter eller flere meter for langt. Kjører du på rødt lys, er prosedyrene krystallklare: Du skal tas ut av tjeneste. Derfor måtte vi skaffe en ny togfører, sier Lødding.Togkaoset startet et par timer tidligere, da lokaltoget fra Oslo til Ski måtte evakueres på Ljan stasjon etter røykutvikling.Toget var svært fullt siden avgangen før var innstilt, og passasjerene måtte løpe inn i nabovognene da røyken sivet inn. Trolig stammer røyken fra bremsene på toget. - Det var ikke åpne flammer å se, men røyk som ga en vond smak i munnen, sier Saltbones.Østfoldbanen var en stund stengt i begge retninger mellom Oslo S og Kolbotn en periode. Klokka 16.45 kunne imidlertid det ene sporet åpnes igjen, skriver NTB. Men like etter kjørte togføreren på rødt i det ene sporet som var åpent - og dermed var det bom stopp. Igjen. - Togsettene ble stående slik at begge sporene ble sperret. Dette skjedde på den travleste tiden på døgnet, på en svært travel strekning. Så det rammet nok svært mange passasjerer, sier Lødding. Han berømmer passasjerene for tålmodigheten. - Vi er svært leie oss for det som skjedde. Men vi er takknemlige for at passasjerene var så tålmodige, sier Lødding - som oppfordrer passasjerer som ble rammet å ta kontakt med NSB for å kreve eventuell erstatning. Ved 18.30-tiden var trafikken i gang igjen som normalt. Alle passasjerene kom fra røykutviklingen uten skader. - Det har vært en røykutvikling på toget. Men det er ingenting som tyder på at noen har kommet til skade, sier Bjørn Tore Farstad, vaktkommandør i Brann- og redningsetaten.
Først måtte et tog evakueres etter kraftig røykutvikling. Så kjørte en NSB-togfører på rødt - og lammet togtrafikken midt i ettermiddagsrushet.